## Odluka o osnivanju Međuresorske radne skupine za suradnju Republike Hrvatske s NATO-om i provedbu "Akcijskog plana za članstvo"

### NN 112/2002 (26.9.2002.), Odluka o osnivanju Međuresorske radne skupine za suradnju Republike Hrvatske s NATO-om i provedbu "Akcijskog plana za članstvo"

# VLADA REPUBLIKE HRVATSKE

1826

Na teme­lju
članka 23. stavaka 1. i 3. Zakona o Vladi Repub­like Hrvatske (»Narodne
novine«, br. 101/98, 15/2000 i 117/2001), a u vezi sa zak­ljučcima sastanka šefova
država i vlada članica Organizacije Sjevernoatlantskog ugovora (u da­lj­njem
tekstu: NATO), održanog od 23. do 25. trav­nja 1999. godine, u Washingtonu,
Vlada Republike Hrvatske je na sjednici održanoj 19. rujna 2002. godine,
donijela

## ODLUKU

### O OSNIVANJU MEĐURESORSKE RADNE SKUPINE ZA SURADNJU REPUBLIKE HRVATSKE S NATO-om I PROVEDBU »AKCIJSKOG PLANA ZA ČLANSTVO«

I.

Osniva
se Međuresorska radna skupina za surad­nju Repub­like Hrvatske s NATO-om i
provedbu »Akcijskog plana za članstvo« (u da­lj­njem tekstu: Skupina).

II.

Zadatak
Skupine je:

–
priprema i podnoše­nje Vladi Republike Hrvatske na usva­ja­nje Godiš­nje­ga
nacionalnog programa u okviru »Akcijskog plana za članstvo«;

–
potica­nje, organizira­nje, usmjerava­nje, vođe­nje i analizira­nje svih
aktivnosti povezanih s odnosima Republike Hrvatske i NATO-a, s posebnim
naglaskom na koordinira­nje, usmjerava­nje i provođe­nje pravodobnih priprema
za dijalog između Republike Hrvatske i NATO-a, u okviru ostvariva­nja
»Akcijskog plana za članstvo«.

Skupina
će djelovati na organizacijskoj i operativno-stručnoj razini.

III.

Članovi
Skupine su:

–
nacionalni koordinator za »Akcijski plan za članstvo«, pred­sjednik,

– pomoćnik
ministra obrane, zamjenik predsjednika,

–
savjetnik Predsjednika Republike Hrvatske za obranu i vojna pita­nja, član,

– pomoćnik
ministra unutar­njih poslova, član,

– pomoćnik
ministra financija, član,

– pomoćnik
ministra gospodarstva, član,

– pomoćnik
ministra pravosuđa, uprave i lokalne samouprave, član,

– pomoćnik ministra pomorstva, prometa i veza, član,

– pomoćnik ministra znanosti i tehnologije, član,

– pomoćnik ministra zdravstva, član,

– pomoćnik ministra zaštite okoliša i prostornog uređe­nja,
član,

– savjetnik predsjednika Vlade Republike Hrvatske za
va­nj­sku politiku i međunarodnu sigurnost, član.

IV.

Nacionalnog koordinatora za »Akcijski plan za članstvo«,
pred­sjednika Skupine, imenuje Vlada Republike Hrvatske, na pri­jedlog ministra
va­njskih poslova.

Zamjenika predsjednika i ostale članove Skupine iz točke
III. ove Odluke imenuje Vlada Republike Hrvatske na prijedlog nadležnog tijela
državne uprave.

V.

Zadatak nacionalnog koordinatora za »Akcijski plan za
članstvo«, predsjednika Skupine je:

– vođe­nje i koordinacija diplomatskih pre­govora i
kontakata s NATO-om tijekom implementacije Godiš­nje­ga nacionalnog programa i

– koordinacija djelova­nja tijela državne uprave
povezanih s implementacijom Godiš­nje­ga nacionalnog programa, na odgo­varajućoj
razini.

Nacionalni
koordinator, predsjednik Skupine, za svoj rad od­go­vara Vladi Republike
Hrvatske i ministru va­njskih poslova.

VI.

Na
operativno-stručnoj razini Skupina je organizirana u pet radnih podskupina, u
koje ministarstva imenuju svoje predstavnike i to:

– Radna
podskupina za političko-gospodarska pita­nja, kojoj je na čelu predstavnik
Ministarstva va­njskih poslova,

– Radna
podskupina za vojno-obrambena pita­nja, kojoj je na čelu predstavnik
Ministarstva obrane,

– Radna
podskupina za pita­nja proračuna, kojoj je na čelu predstavnik Ministarstva
financija,

– Radna
podskupina za sigurnosna pita­nja, kojoj je na čelu predstavnik Ministarstva
obrane,

– Radna
podskupina za pravna pita­nja, kojoj je na čelu pred­stavnik Ministarstva va­njskih
poslova.

Predsjedate­lje
i članove radnih podskupina iz stavka 1. ove točke imenuje nacionalni
koordinator za »Akcijski plan za članstvo«, predsjednik Skupine, na prijedlog
nadležnog ministarstva.

VII.

Skupina
će o svom radu redovito izvješćivati Vladu Repub­like Hrvatske.

VIII.

Nadležno
tijelo državne uprave za provedbu ove Odluke i središ­nje tijelo za obav­lja­nje
stručno-administrativnih i tehničkih poslova Skupine je Ministarstvo va­njskih
poslova.

IX.

Skupina
će donijeti poslovnik o svome radu, u roku od 60 dana od dana stupa­nja na
snagu ove Odluke.

X.

Stupa­njem
na snagu ove Odluke prestaje važiti Odluka o osniva­nju Međuresorske radne
skupine za surad­nju Republike Hrvatske s NATO-om i članicama programa »Partnerstvo
za mir« (»Narodne novine, broj 67/2001).

XI.

Ova
Odluka stupa na snagu danom donoše­nja, a objavit će se u »Narodnim novinama«.

Klasa:
910-04/01-01/11
Urbroj: 5030118-02-3
Zagreb, 19. rujna 2002.

Predsjednik
**Ivica Račan,** v. r.

Odluka, NN 112/2002-1826